ट्रैफिक थाना में रहने वाले जवानों के लिए एक बैरेक तो दिया गया है. लेकिन ये भी काफी जर्जर और पुराना है. उसमें रहने वाले जवानों के बीच हमेशा भय का माहौल बना रहता है. बारिश के समय तो समस्या और भी विकराल हो जाती है. पुराने एस्बेस्टस का भवन होने के कारण पानी टपकने लगता है. रात को बारिश के समय, पानी टपकने से सोने तक की समस्या होने लगती है. किसी तरह रात गुजारने को ये पुलिसकर्मी मजबूर हो जाते है.